Qozog‘istonlik Omar Samalikovning Dubayda sotib olgan lotoreyasiga 1 mln dollar yutuq chiqdi. Lotoreya boj olinmaydigan savdo do‘koni — Dubai Duty Free’dan xarid qilingan edi, deya xabar bermoqda Russianemirates.com sayti. Millennium Millionaire lotoreyasining 2015 yil 25 avgustda bo‘lib o‘tgan 198-tirajida Omar Samalikovning omadi kulib boqdi. Qayd etilishicha, 0529 raqamli baxtli lotoreya Dubai Duty Free rasmiy saytidan 1000 dirham (278 dollar)ga sotib olingan.